**201019**

**Еремия**

***«Мен сені шешеңнің құрсағында жаратпастан бұрын-ақ білген болатынмын. Анаңның құрсағынан шықпай тұрып-ақ сені өз қызметіме бағыштап, халықтарға пайғамбар болуға тағайындап белгіледім.»***

***(Еремия 1:5)***

Егер, Тәңір Иеміздің шақыруы бойынша, осы дүниеде қиыншылықтарды бастан өткізген адам болған болса, онда ол Еремия пайғамбар еді. Ол Хелкия діни қызметкерінің отбасында дүниеге келді. Ол өсіп, Иерусалимнен солтүстік-шығыста төрт шақырым жерде орналасқан Анатот ауылында тұрды. Құдайдың оны қызметке шақырған дауысын естігенге дейін, оның өмірі ауылдастарынан еш айырмашылығы болған жоқ. Сол кезден бастап оның есімі тарихта қалды.

Шамамен, Еремия жиырма жаста еді. Сол кезде Жаратқан Ие оған: «Мен сені шешеңнің құрсағында жаратпастан бұрын-ақ білген болатынмын. Анаңның құрсағынан шықпай тұрып-ақ сені өз қызметіме бағыштап, халықтарға пайғамбар болуға тағайындап белгіледім.» - деді. (Еремия 1:5) Құдайдың оның пайғамбар болуға шақырғаны Еремияны алаңдатты ма? Ия, өйткені ол бірден сылтау іздеп бастады: «Уа, Жаратушы Тәңір Ие! Мен әлі тым жаспын, жұрт алдында сөйлей алмаймын ғой». (Еремия 1:6) Алайда: «Адамдардан қорықпа. Мен саған жар болып, өзіңді аман сақтаймын. Мен, Жаратқан Ие, осыны уәде етемін.» (Еремия 1:8) - деген Исаның ұлы уәдесі, Еремияның толқуын басты. Осыдан кейін, Жаратқан Ие, оған қолын созып, аузына тигізіп, адамдарды тәубеге шақыруға жіберді.

Еремияның өмірі айқын қарама-қайшылықтардың мысалы болып табылады: оның қара түнекке толы күндері, Құдайдың жарық нұрына толы болды. Әлем өркендеп, гүлденіп жатқан кезде, Еремия сәтсіздіктерге ұшырап жатты. Әрине, Иеміз оны өте күрделі тапсырманы орындауға шақырды: Яһудей халқының Ежелгі Шығыста Бабылдың күшейіп келе жатқан күшіне қарсы тұрулары, олардың жойылуына әкелетініне сендіру. Қалай болғанда да, Исраил халқының еңсесі түскенке дейін, жиырма жыл бұрын, Еремия барлық жұрт алдында, уайым-қайғыға қарсы, әшкерелеуші сөз қозғады. Мұны өзінің жауы көп болған, оны қатты жек көретін, оны сатқындық жасады деп айыптаған адам жасады. Бұл бірнеше рет соққыға жығылып, түрмеге жабылған және санаулы достары ғана болған адам жасады.